User talk:Jabi L. Ahmed

বিশ্ব ধপাত বিৰোধী দিৱস – ৩১ মে, ২০২১
বিশ্ব ধপাত বিৰোধী দিৱস – ৩১ মে, ২০২১

প্ৰতি বছৰে, বিশ্ব স্বাস্থ্য সংস্থাই (World Health Organization) ৩১ মে'ত বিশ্ব ধপাত বিৰোধী দিৱস (World No Tobacco Day) অনুষ্ঠিত কৰে। ইয়াৰ লক্ষ্য হৈছে ধপাত সেৱনৰ বিপদাশংকা আৰু আমি বিশ্বক কেনেদৰে ধপাত মুক্ত কৰিব পাৰোঁ সেই বিষয়ে সজাগতা বিয়পোৱা। প্ৰতি বছৰে ধপাত সম্পৰ্কীয় ৰোগত প্ৰায় ৬ নিযুত লোকৰ মৃত্যু হয় আৰু সেই সংখ্যা ২০৩০ চনৰ ভিতৰত ৮ নিযুততকৈ ওপৰলৈ বৃদ্ধি হ'ব বুলি অনুমান কৰা হৈছে।

বিশ্ব ধপাত বিৰোধী দিৱস বিশ্ব স্বাস্থ্য সংস্থাৰ এক প্ৰচেষ্টা আৰু প্ৰতি বছৰে ৩১ মে'ত পালন কৰা হয়। এই অভিযানৰ উদ্দেশ্য হৈছে ধপাতৰ বিপদ আৰু স্বাস্থ্যৰ ওপৰত ইয়াৰ নেতিবাচক প্ৰভাৱৰ বিষয়ে সজাগতা বিয়পোৱা। ইয়াৰ লক্ষ্য হৈছে ধপাত সেৱনৰ ফলত হোৱা ৰোগ আৰু মৃত্যু হ্ৰাস কৰা। ২০২১ চনৰ বাবে বিশ্ব ধপাত দিৱসৰ বিষয়বস্তু হৈছে "ত্যাগ কৰিবলৈ প্ৰতিশ্ৰুতি বদ্ধ" (“Commit to Quit”)।

বিশ্ব স্বাস্থ্য সংস্থাৰ সদস্য ৰাষ্ট্ৰসমূহে বিশ্বব্যাপী ধপাত সংকট আৰু মহামাৰীৰ ফলত হোৱা ৰোগ আৰু মৃত্যুৰ প্ৰতিক্ৰিয়া হিচাপে ১৯৮৭ চনত বিশ্ব ধপাত বিৰোধী দিৱস সৃষ্টি কৰিছিল। বিশ্ব স্বাস্থ্য সভাই (World Health Assembly) ১৯৮৭ চনত ডব্লিউএইচএ৪০.৩৮ প্ৰস্তাৱ (Resolution WHA40.38) গৃহীত কৰিছিল, আৰু ৭ এপ্ৰিলক "বিশ্ব ধূমপান বিৰোধী দিৱস" (“World No-Smoking Day”) পালন কৰিবলৈ আহ্বান জনাইছিল। ইয়াৰ পিছত, ১৯৮৮ চনত বিশ্ব ধপাত বিৰোধী দিৱসৰ বাৰ্ষিক পালন (Annual Observance of World No Tobacco Day) হিচাপে ৩১ মে' জাৰী কৰি প্ৰস্তাৱ ডব্লিউএইচএ৪২.১৯ (Resolution WHA42.19) গৃহীত কৰা হৈছিল।

বিশ্ব স্বাস্থ্য সংস্থাই ধপাত সেৱনৰ ফলত প্ৰতি বছৰে ৮ নিযুত লোকৰ মৃত্যু হোৱাৰ প্ৰতিবেদন দিছে। বিশ্বৰ আটাইতকৈ জনবসতিপূৰ্ণ দেশ হিচাপে, চীন হৈছে চিগাৰেট উদ্যোগৰ শীৰ্ষস্থানত। বিশ্বৰ মুঠ চিগাৰেটৰ ৩০% ৰো অধিক ২০১৪ চনত চীনত উৎপাদন আৰু সেৱন কৰা হৈছিল।

ধপাতৰ ফলত হোৱা প্ৰায় ৮০% মৃত্যু নিম্ন আৰু মধ্য আয়ৰ দেশবোৰত হয়। অৰ্থাৎ, আটাইতকৈ দৰিদ্ৰ লোকসকল আটাইতকৈ নেতিবাচকভাৱে প্ৰভাৱিত হয়। আসক্তিৰ বাবে, শিক্ষা, খাদ্য বা স্বাস্থ্য সেৱাত ব্যৱহাৰ কৰিব পৰা ধন ধপাতলৈ যায়।

পৰোক্ষ ধূমপানৰ ধোঁৱাৰ ফলত বছৰত ৬০০,০০০ ৰো অধিক লোকৰ মৃত্যু হয়। দুখৰ বিষয়, ভুক্তভোগীসকলৰ প্ৰায় ২৮% শিশু। বহুতো চহৰ আৰু ৰাজ্যত ইতিমধ্যে ৰাজহুৱা ধূমপান নিষিদ্ধ কৰা হৈছে।

Let's “Commit to Quit” Tobacco - NOW !! ধপাত "ত্যাগ কৰিবলৈ প্ৰতিশ্ৰুতি" দিওঁ আহক - এতিয়াই !!

✍️ Jabi L. Ahmed (talk) 13:01, 31 May 2021 (UTC)

নাৰী আৰু ধৰ্ম ।
মানৱীয় সভ্যতাৰ ইতিহাস অধ্যয়ণ কৰিলে আমি অনুভৱ কৰো যে সঁচাকৈয়ে সভ্যতাৰ বিকাশমুখী পথেৰে আমি বহুদূৰ আগুৱাই আহিলো । কিন্তু যেতিয়া চৌপাশে অদ্যপি বৰ্তি থকা শ্ৰেণী- বৈষম্য, শ্ৰেণী- শোষণ তথা লিংগ কেন্দ্ৰিক বৈষম্য চকুত পৰে তেতিয়া আমাৰ অনুভৱ হয় যে প্ৰকৃততেই আমি নিজকে সু-সভ্য আৰু আধুনিক বুলি দাবী কৰিব পৰাকৈ যোগ্য হৈছোঁনে ? প্ৰায় প্ৰত্যেকটো ধৰ্মৰ অনুগামীয়ে নিজৰ ধৰ্মটোক অন্য ধৰ্মতকৈ শ্ৰেষ্ঠ আৰু একমাত্ৰ সত্য ধৰ্ম বুলি জাহিৰ কৰে, কিন্তু তথ্য আৰু যুক্তিসহকাৰে উপস্থাপন কৰিলে তেঁওলোকেও হয়তো নুই কৰিব নোৱাৰে যে বৰ্তমানেও বৰ্তি থকা মানৱীয় শ্ৰেণী বিভাজন, শ্ৰেণী- বৈষম্য, শ্ৰেণী- শোষণ তথা নাৰীৰ ওপৰত চলি থকা দমন আৰু প্ৰত্যেকটো কু-সংস্কাৰ আদিৰ সৃষ্টি, স্থায়িত্ব আৰু সাৰ্বিক প্ৰভাৱৰ বাবে ধৰ্ম আৰু ধৰ্মৰ আলমত গঢ় লৈ উঠা পৰম্পৰাই নিশ্চিতভাবে দায়ী। কাৰণ, সুবিধাবাদী শোষক শ্ৰেণীয়ে ধৰ্ম আৰু ধৰ্মীয় নীতি-নিয়ম অথবা ধৰ্মগ্ৰন্থকৃত আৰু প্ৰচাৰিত চিন্তাধাৰাৰ সাহচৰ্যতেই প্ৰতি-মানৱতাবাদী এটা সমান্তৰাল ধাৰা বৰ্তাই ৰাখিবলৈ সুবিধা পায়। এই আলোচনাটোত ধৰ্মই কিদৰে যুগ যুগ ধৰি নাৰীক বৈষম্যৰ বলি, বঞ্চিত আৰু অৱদমিত কৰি আহিছে তাৰ ওপৰতে এক চমু আলোকপাত কৰাৰ প্ৰয়াস কৰা হৈছে । ঋতুশ্ৰাৱ মহিলাৰ মাহেকীয়া এক প্ৰাকৃতিক তথা স্বাভাৱিক জৈৱিক প্ৰক্ৰিয়া। ই কোনো অশুদ্ধি অশুচি নহয়। মানুহৰ নিত্য নৈমিত্তিক অন্যান্য জৈৱিক কাৰ্যৰ দৰে ঋতুশ্ৰাৱো মহিলাৰ মাহেকীয়া জৈৱিক কাৰ্য; ই মাহেকীয়া কোনো বেমাৰ নহয়। অথচ মহিলাৰ এই ঋতুশ্ৰাৱ লৈ আমাৰ সমাজত কিমান যে অন্ধবিশ্বাস- কুসংস্কাৰ প্ৰচলিত তাৰ লেখ জোখ নাই। মাহেকীয়াৰ সময়ছোৱাত বিভিন্ন ঠাইত মহিলাৰ প্ৰৱেশ নিষিদ্ধৰ কথাটোৱেই আজিৰ যুগতো এনে অন্ধবিশ্বাসৰ প্ৰমাণ দিয়ে। ঋতুশ্ৰাৱৰ সময়ছোৱাত মহিলা এগৰাকীয়ে ধৰ্মীয় অনুষ্ঠানত প্ৰৱেশ কৰিব নোৱাৰা, পাকঘৰত সোমাব নোৱাৰে, বাহনত উঠিব নোৱাৰা, বেলেগ বিচনাৰ ব্যৱস্থা, আনক চুব নোৱাৰা আদিকে ধৰি আজিৰ দিনতো আমাৰ সমাজত কিমান যে কুসংস্কাৰ আছে প্ৰচলিত ভাবিলে হতাশ হওঁ। আগৰ দিনত মানুহৰ পৰিস্কাৰ-পৰিচ্ছন্নতাৰ অভাৱত বহুতো বেমাৰ আজাৰ ইজনৰ পৰা সিজনৰ গালৈ বিয়পিছিল । সেইবাবে মাহেকীয়াৰ সময়ত তিৰোতা মানুহক জিৰণি দিবলৈ কাম কাজ কৰিবলৈ দিয়া হোৱা নাছিল। ঋতুশ্ৰাৱৰ সময়ছোৱাত ৰক্তক্ষৰণৰ বাবে মহিলাগৰাকী দুৰ্বল হৈ পৰে বাবেই কাম-কাজৰ পৰা জিৰণি দিয়া হৈছিল। কিন্তু নিষ্ঠুৰ সময়ৰ মেৰপাকত অন্ধবিশ্বাসী লোকৰ কবলত পৰি মাহেকীয়া কুসংস্কাৰত পৰিণত হ’ল। অৱশ্যে ভাৰতৰ দৰে ধৰ্মনিৰপেক্ষতাৰ শ্লোগান গোৱা দেশ সমূহতো নাৰী সম্পূৰ্ণৰূপে স্বাধীন আৰু নিৰাপদ নহয় । যদিও সংবিধানত নাৰীক সম-মৰ্যদা আৰু সম-অধিকাৰ দিয়াৰ কথা উল্লেখ আছে তথাপিতো ধৰ্মীয় কু-সংস্কাৰে আৱৰি ৰখা সমাজ ব্যৱস্থাবোৰত কিন্তু ইয়াৰ প্ৰতিফলন হোৱা দেখা নাযায় । যেতিয়াই কোনো ধৰ্মৰ ঋণাত্মক দিশ সমূহৰ কথা কোৱা হয় তেতিয়া প্ৰায়েই একেটা প্ৰতিক্ৰিয়া পোৱা হয় যে সেই ধৰ্মটোৰ প্ৰকৃত আদৰ্শ যথেষ্ট উদাৰ আৰু প্ৰগতিশীল মানুহেহে ব্যৱহাৰিক ক্ষেত্ৰত ইয়াৰ ৰূপ সলনি কৰে । সেইদৰে নাৰীৰ স্বাধীনতাৰ ক্ষেত্ৰটো সচৰাচৰতে দাবী কৰে যে তেওঁলোকৰ ধৰ্মইহে নাৰীক প্ৰকৃত স্বাধীনতা প্ৰদান কৰে। ধৰ্মৰ কথা বা ধৰ্মীয় প্ৰয়োজনীয়তা আপুনি বা মই কেতিয়া অনুভৱ কৰিছো। সাধাৰণভাৱে ক'বলৈ গ’লে আমাৰ জীৱনত ভয়ৰ উপস্থিতি যিদিনাখনৰ পৰা হৈছে সেই দিনটোৰ পৰাই আমাক ধৰ্মৰ কথা শিকোৱা হৈছে। জীৱনৰ সফলতা-বিফলতাৰ সৈতে জড়িত হৈ থকা ভয়-শংকাৰ কথাটোক ধৰ্মৰ সৈতে সংলগ্ন কৰি সাধাৰণ মনুষ্যক ধৰ্মৰ শিক্ষাৰে দীক্ষিত কৰা হয়। আপাত দৃষ্টিত এই কথাটো শুদ্ধ। কিয়নো মনুষ্য়ৰ সাধাৰণ জ্ঞান-বুদ্ধিক নিয়ন্ত্ৰণ কৰাৰ বাবে ধৰ্মৰ প্ৰয়োজন আছে। ইমানখিনিলৈ ধৰ্মৰ প্ৰয়োজনীয়তাৰ কথাটো সাৰ্বজনীনভাৱে গ্ৰহণযোগ্য যদিহে ধৰ্মীয় দীক্ষা স্বাৰ্থজড়িত বা উদ্দেশ্যপ্ৰণোদিত নহ’য়। কিন্তু সমাজত আমি সাধাৰণতে এখন বিপৰীত ছৱি দেখিবলৈ পাওঁ। ধৰ্মীয় বিশ্বাসক কেৱল মাথো উদ্দেশ্যপ্ৰণোদিতভাৱে এক স্বাৰ্থণ্বেষী উদ্দেশ্য়ৰ বাবেই ব্যৱহৃত হৈ থকা পৰিলক্ষিত হয়। মানুহে নাম দিয়া যিকোনো এটা ধৰ্মৰ কথা লক্ষ্য কৰিলেই আমি এই কথাটো বুজিব পাৰিম। হাজাৰটা ধৰ্মৰ মাজৰ পৰা আমি যদি সংখ্যাগতভাৱে বেছি আনুগত্য থকা কোনো এটা ধৰ্মৰ কথা বিবেচনা কৰো তেতিয়া আমি দেখিবলৈ পাম যে কিদৰে সেই ধৰ্মটোক “ৰক্ষাৰ” নামত এটা স্বাৰ্থৰ লোকৰ সমষ্টি অহৰহ ব্যস্ত থাকে। কঠোৰ নীতি-নিয়মৰ মাজেৰে সেই ধৰ্মটোক অধিক কট্টৰ কৰি পেলোৱাৰ এটা প্ৰচেষ্টা আমি প্ৰায়েই পৰিলক্ষিত কৰো। আৰু ইয়াৰ ফলত আমাৰ ধৰ্মটো তোমাৰ ধৰ্মতকৈ শ্ৰেষ্ঠ। Jabi L. Ahmed (talk) 13:49, 31 May 2021 (UTC)